Autointitulatul rege internațional al romilor, Dorin Cioabă, caută bucătar! Şi nu aşa oricum, ci prin concurs. După modelul "chefi la cuţite", va organiza preselecţii pentru "rromi la cuţite". Va câştiga concurentul care are cel mai bun "plating".

Se ascut cuţitele în bucătăria regelui Cioabă. De Sfântă Mărie, sunt aşteptaţi oaspeţi de viţă nobilă, de la case regale din toată lumea. Iar presiunea se simte.

Concursul va avea loc în septembrie. Iar câştigătorul va primi un şorţ. Dorin Cioabă: "Bucătarul care va găti cea mai bună mâncare să mă încânte. Acela va fi uns la bucătar al casei regale. O să vină bucătarul să spună: doamna Sighişoara, ce gătesc astăzi şi tu să spui, am poftă de asta, am poftă de astăzi."